ΓΡΑΠΤΗ ΕΡΩΤΗΣΗ P-1844/01

υποβολή: W.G. van Velzen (PPE-DE) προς την Επιτροπή

(19 Ιουνίου 2001)

Θέμα: Ευρωπαϊκά πρότυπα για την ακτινοβολία των κινητών τηλεφώνων

Η εφημερίδα Financiele Dagblad της 6ης Ιουνίου 2001 δημοσιεύει άρθρο για κινητά τηλέφωνα. χαμηλής ακτινοβολίας Επίσης η εφημερίδα Financial Times της 9ης Ιουνίου 2001 κάνει μνεία νέας μελέτης για τη σχέση μεταξύ βλαβών του εγκεφάλου και κινητών τηλεφώνων. Η θεαματική αύξηση της μεταβίβασης και λήψης μηνυμάτων SMS, κυρίως μεταξύ των νέων, ενδέχεται να αποτελέσει νέο κίνδυνο για τη δημόσιαγεία. Η κυκλοφορία κινητών τηλεφώνων με χαμηλή ακτινοβολία, σύμφωνα με το δημοσίευμα της Financiele Dagblad, θα μπορούσε να συμβάλει στην πρόληψη των προβλημάτων αυτών.

Η ανακοίνωση της Επιτροπής σχετικά με την εισαγωγή κινητών επικοινωνιών τρίτης γενιάς στην Ευρωπαϊκή Ένωση: η τρέχουσα κατάσταση και η περαιτέρω πορεία(1) αναφέρει ένα ευρωπαϊκό πρότυπο για την ακτινοβολία κινητών τηλεφώνων. Πόσο έχουν προχωρήσει οι προετοιμασίες γι' αυτό το ευρωπαϊκό πρότυπο ακτινοβολίας;

Η Magcom, νορβηγική βιομηχανία για κινητά τηλέφωνα, κατασκευάζει τηλέφωνα μαγνησίου των οποίων το ανώτατο επίπεδο ακτινοβολίας είναι 0,005 W/Kg, ενώ το επίπεδο ακτινοβολίας των περισσότερων κινητών τηλεφώνων που κυκλοφορούν τώρα στην αγορά είναι περίπου 1 W/Kg. Έχει ενημερωθεί η Ευρωπαϊκή Επιτροπή για τις εξελίξεις της Magcom όσον αφορά την χαμηλή ακτινοβολία των κινητών τηλεφώνων και δεν συμφωνεί η Επιτροπή με την άποψή μου ότι θα ήταν χρήσιμο να ληφθεί αυτό το χαμηλό επίπεδο ακτινοβολίας των 0,005 W/Kg, ως βασική τιμή για τα κινητά τηλέφωνα τα οποία είτε παρασκευάζονται, είτε εισάγονται στην Ευρωπαϊκή Ένωση;

Φρονεί η Επιτροπή ότι μέσω της νομοθεσίας της Ευρωπαϊκής Ένωσης είναι ευκταίο να καταστείποχρεωτική, στον τομέα πωλήσεως κινητών τηλεφώνων, η αναγραφή του επιπέδου ακτινοβολίας των τηλεφώνων επάνω στην ίδια τη συσκευή - εκπεφρασμένη παραδείγματος χάρη σε μονάδες SAR (Ειδική Μονάδα Απορρόφησης) - και εάν ναι, πότε θα εκπονήσει η Επιτροπή προτάσεις για τέτοιου είδους νομοθεσία;

(1) COM(2001) 141.

Απάντηση του κ. Liikanen εξ ονόματος της Επιτροπής

(26 Ιουλίου 2001)

Η κοινοτική νομοθεσία που διέπει το ραδιοεξοπλισμό εν γένει και ειδικότερα τις συσκευές κινητής τηλεφωνίαςποχρεώνει τους κατασκευαστές να εξασφαλίζουν την ασφάλεια των προϊόντων τους. Συγκεκριμένα, το άρθρο 3, παράγραφος 1, εδάφιο α) της οδηγίας 1999/5/ΕΚ του Ευρωπαϊκού Κοινοβουλίου και του Συμβουλίου της 9ης Μαρτίου 1999 σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτώ(1) (οδηγία R & TTE)ποχρεώνει τους κατασκευαστές να μεριμνούν ώστε τα προϊόντα τους να μην έχουν βλαβερές συνέπειες για τηνγεία εφόσον χρησιμοποιούνται σύμφωνα με το σκοπό για τον οποίον προορίζονται. Η Επιτροπή ανέθεσε στους ευρωπαϊκούς οργανισμούς τυποποίησης να αναπτύξουν εναρμονισμένα πρότυπα που θα αναγνωριστούν βάσει της οδηγίας. Η αρχική εντολή, που δόθηκε το 1993, ανανεώθηκε πρόσφατα. Στη νέα αυτή εντολή παρέχονται συγκεκριμένες κατευθύνσεις, προκειμένου να εξασφαλιστεί ότι τα πρότυπα αυτά συμφωνούν με τις πιο σύγχρονες επιστημονικές γνώσεις. Τα πρότυπα που αφορούν τις συσκευές κινητής τηλεφωνίας εγκρίθηκαν τον Ιανουάριο του 2001 και επικυρώθηκαν από την Ευρωπαϊκή Επιτροπή Ηλεκτροτεχνικής Τυποποίησης (Cenelec) τον Ιούλιο του 2001. Τα στοιχεία αναφοράς θα δημοσιευθούν προσεχώς στην Επίσημη Εφημερίδα. Η οδηγία R & TTE ορίζει ότι τα προϊόντα τα οποία τηρούν εναρμονισμένα πρότυπα, για τα οποίαπήρξε εντολή της Επιτροπής, θεωρούνται ότι είναι ασφαλή.

Η Κοινότητα παρείχε περαιτέρω κατευθυντήριες γραμμές σχετικά με τα επίπεδα ασφάλειας που πρέπει να τηρούνται. Στις 12 Ιουλίου 1999, το Συμβούλιο ενέκρινε τη σύσταση 1999/519/CE(2) που απευθύνεται στα κράτη μέλη περί του περιορισμού της έκθεσης του κοινού σε ηλεκτρομαγνητικά πεδία (από 0 Hz μέχρι 300 GHz). Η πλήρης συμμόρφωση με τους βασικούς περιορισμούς και τα επίπεδα αναφοράς που περιλαμβάνονται στη σύσταση θα εξασφαλίσει στους χρήστεςψηλό επίπεδο προστασίας έναντι των άμεσων και των μακροπρόθεσμων συνεπειών των μη ιοντιζουσών ακτινοβολιών που εκπέμπονται από τέτοιες συσκευές. Τα συνιστώμενα όρια περιλαμβάνουν ένα συντελεστή ασφαλείας μεγέθους περίπου 50 για να καλυφθούν οι ενδεχόμενες μακροπρόθεσμες επιπτώσεις ολόκληρου του φάσματος συχνοτήτων. Τα ευρωπαϊκά πρότυπα που έχει καταρτίσει η Cenelec θα εξασφαλίσουν ότι οι συσκευές που διατίθενται στην αγορά είναι σύμφωνες με αυτή τη σύσταση του Συμβουλίου.

Η Επιτροπή παρακολουθεί τις ερευνητικές προσπάθειες στον τομέα αυτό και πρόσφατα έλαβε γνώση των άρθρων που αναφέρει ο αξιότιμος βουλευτής. Στο άρθρο του που δημοσιεύθηκε στη Financieele Dagblad στις 6 Ιουνίου, ο καθηγητής κ. Pieper βεβαιώνει ότι είναι τεχνικά εφικτό να μειωθεί η έκθεση σε 0,005 W/kg, αλλά δεν αναφέρει κατά πόσοπάρχουν ενδείξεις ότι το όριο των 2 W/Kg που ισχύει σήμερα (1,6 W/kg στις Ηνωμένες Πολιτείες) προξενεί προβλήματα στηνγεία. Όπως επισημαίνεται στο ενημερωτικό σημείωμα αριθ. 05/2001 του Ευρωπαϊκού Κοινοβουλίου σχετικά με τα ηλεκτρομαγνητικά πεδία και τηνγεία, οι συσκευές κινητής τηλεφωνίας που διατίθενται σήμερα στο εμπόριο συνεπάγονται έκθεση των χρηστών τους, στις χειρότερες περιπτώσεις, σε επίπεδα μεταξύ 0,22 και 1,27 W/kg, δηλαδή, κατά μέσο όρο, σε συντελεστή 2 κάτω από τα αποδεκτά επίπεδα ασφάλειας. Εξάλλου, παρατηρείται η τάση, προκειμένου να παραταθεί η διάρκεια ζωής της μπαταρίας, οι συσκευές κινητής τηλεφωνίας να εκπέμπουν στο χαμηλότερο επίπεδο που απαιτείται για τη διατήρηση της επικοινωνίας.

Οι έρευνες τις οποίες γνωρίζει η Επιτροπή δεν έχουν ακόμα καταλήξει σε σαφή συμπεράσματα. Η Ευρωπαϊκή Επιτροπή ζήτησε από την επιστημονική επιτροπή της για την τοξικότητα, την οικοτοξικότητα και το περιβάλλον να προσαρμόσει την προηγούμενη γνωμοδότησή της, η οποία δημοσιεύθηκε τον Ιούνιο του 1998 και αφορά τους κινδύνους για τηνγεία λόγω των ηλεκτρομαγνητικών πεδίων, στις νέες τεχνολογικές εξελίξεις και τους όρους έκθεσης. Η γνωμοδότηση αυτή αποτέλεσε τη βάση της σύστασης. Η ενημερωμένη γνωμοδότηση θα δημοσιευθεί το φθινόπωρο του 2001 και η Επιτροπή θα εξετάσει κατά πόσο επιβάλλεται η λήψη περαιτέρω μέτρων.

Η Επιτροπή διαπιστώνει με ικανοποίηση ότι οι κατασκευαστές ολοένα περισσότερο ενημερώνουν αυτοβούλως τους χρήστες για τα επίπεδα αυτά, ενώ επιπλέον οι οργανώσεις καταναλωτών δοκιμάζουν τακτικά συσκευές κινητής τηλεφωνίας και παρέχουν ανεξάρτητες πληροφορίες. Επίσης, τα μέλη του φόρουμ των κατασκευαστών συσκευών κινητής τηλεφωνίας ανακοίνωσαν ότι όλες οι νέες συσκευές που θα διατίθενται στο εμπόριο μετά την 1η Οκτωβρίου θα αναφέρουν τις μονάδες SAR (Ειδική Μονάδα Απορρόφησης) που θα μετρώνται σύμφωνα με τη διαδικασία που ενέκρινε η Cenelec. Κατά συνέπεια, η Επιτροπή δεν προτίθεται προς το παρόν ναποχρεώσει τους κατασκευαστές να ενημερώνουν τους χρήστες σχετικά με τα επίπεδα SAR.

Η Επιτροπή θα εξακολουθήσει να παρακολουθεί με προσοχή το ζήτημα αυτό. Εκτός από την ενημέρωση σχετικά με τα αποτελέσματα των ερευνών που πραγματοποιούνται, η Επιτροπή αποδίδει ιδιαίτερη σημασία στο πέμπτο πρόγραμμα πλαίσιο της Ευρωπαϊκής Κοινότητας για την έρευνα και την τεχνολογική ανάπτυξη και ιδίως στο θεματικό πρόγραμμα Ποιότητα ζωής, στο πλαίσιο του οποίου πραγματοποιούνται ανεξάρτητες έρευνες για τις επιδράσεις των ηλεκτρομαγνητικών πεδίων στηνγεία.

(1) ΕΕ L 91 της 7.4.1999.

(2) ΕΕ L 199 της 30.7.1999.